תקנות הטיס (מנחתים)

{{ח:התחלה}}
{{ח:כותרת|תקנות הטיס (מנחתים), תשל״ה–1975}}
{{ח:קטע3||תקנות בדבר מנחתים}}

{{ח:פתיח-התחלה}}
{{ח:תיבה|ק״ת תשל״ה, 1996|תקנות הטיס (מנחתים)|https://olaw.org.il/takanot/takanot-3354.pdf}}; {{ח:תיבה|תש״ם, 1397|תיקון|https://olaw.org.il/takanot/takanot-4113.pdf}}; {{ח:תיבה|תשמ״ד, 1233|תיקון|https://olaw.org.il/takanot/takanot-4614.pdf}}; {{ח:תיבה|תשמ״ו, 1329|תיקון|https://olaw.org.il/takanot/takanot-4961.pdf}}; {{ח:תיבה|תשנ״ב, 584|תיקון|https://olaw.org.il/takanot/takanot-5409.pdf}}; {{ח:תיבה|תשנ״ד, 1082|תיקון|https://olaw.org.il/takanot/takanot-5609.pdf}}; {{ח:תיבה|תשע״ד, 1758|תיקון|https://olaw.org.il/takanot/takanot-7422.pdf}}; {{ח:תיבה|תשפ״ה, 158|תיקון|https://olaw.org.il/takanot/takanot-11536.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הטיס#סעיף 33|סעיפים 9}} {{ח:חיצוני|חוק הטיס#סעיף 168|ו־30}} {{ח:חיצוני|חוק הטיס|לחוק הטיס, 1927}}, לאחר התיעצות עם שר הבטחון ובידיעת ועדת הכלכלה של הכנסת, אני מתקין תקנות אלה:

{{ח:מפריד}}
{{ח:הערה|התקנות הותקנו מכח סמכות חוק הטיס, 1927, ושומרות על תוקפן בהתאם {{ח:חיצוני|חוק הטיס#סעיף 197|לסעיף 197 לחוק הטיס, התשע״א–2011}}.}}
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: כללי}}

{{ח:פנימי|פרק ב|פרק ב׳: רשיון מנחת}}

{{ח:פנימי|פרק ג|פרק ג׳: מבנה מנחת וסימונו}}

{{ח:פנימי|פרק ג סימן א|סימן א׳: מבנה מנחת}}

{{ח:פנימי|פרק ג סימן ב|סימן ב׳: סימון מנחת}}

{{ח:פנימי|פרק ד|פרק ד׳: הפעלת מנחת}}

{{ח:פנימי|פרק ה|פרק ה׳: הוראות שונות}}

{{ח:פנימי|תוספת|תוספת}}

{{ח:קטע2|פרק א|פרק א׳: כללי}}

{{ח:סעיף|1|הגדרות|תיקון: תשמ״ד, תשמ״ו, תשנ״ב, תשע״ד}}
{{ח:ת}} בתקנות אלה:
{{ח:ת|סוג=הגדרה}} ”אוירון זעיר“ – אוירון זעיר או אוירון הדרכה זעיר כמשמעותם {{ח:חיצוני|תקנות הטיס (הפעלת כלי טיס וכללי טיסה)|בתקנות הטיס (הפעלת כלי טיס וכללי טיסה), התשמ״ב–1981}};
{{ח:ת|סוג=הגדרה}} ”אורך בסיסי“ – אורך מסלול המנחת הדרוש לנחיתה ולהמראה של כלי טיס מסויים כפי שנקבע בספר עזר לטיסה בטמפרטורה של 15 מעלות צלסיוס, בלחץ של 1013.25 מיליבר בגובה פני הים ב־0% שיפוע וללא רוח;
{{ח:ת|סוג=הגדרה}} ”אורך של הליקופטר“ – ארכו כפי שנמדד מקצה זנבו ועד למשיק דיסקוס הרוטור מול חרטומו;
{{ח:ת|סוג=הגדרה}} ”אורך מעשי“ – האורך הבסיסי המתוקן המביא בחשבון נתונים מקומיים של גובה, טמפרטורה, לחות, שיפוע ואופי משטח המסלול המשפיעים על ביצועי כלי הטיס;
{{ח:ת|סוג=הגדרה}} ”הליקופטר“ – כלי טיס שתמיכתו באוויר תלויה בעיקר בעילוי הנוצר על ידי כנף או כנפיים מסתובבות;
{{ח:ת|סוג=הגדרה}} ”המנהל“ – ראש מינהל התעופה האזרחית במשרד התחבורה או מי שהוא הסמיך;
{{ח:תת}} {{ח:הערה|לפי {{ח:חיצוני|חוק רשות התעופה האזרחית#סעיף 17|סעיף 17 לחוק רשות התעופה האזרחית, התשס״ה–2005}}, סמכויות ראש מינהל התעופה האזרחית במשרד התחבורה הועברו למנהל רשות התעופה האזרחית.}}
{{ח:ת|סוג=הגדרה}} ”השר“ – {{ח:הערה|(נמחקה);}}
{{ח:ת|סוג=הגדרה}} ”טייס ראשי“ – אדם הרשום כטייס ראשי ברשיון הפעלה שניתן בהתאם {{ח:חיצוני|חוק רישוי שירותי התעופה#סעיף 2|לסעיף 2(א) לחוק רישוי שירותי התעופה, תשכ״ג–1963}};
{{ח:ת|סוג=הגדרה}} ”כלי טיס“ – כלי או מיתקן הנתמך על ידי תגובות האוויר, למעט תגובות כנגד פני הקרקע או המים;
{{ח:ת|סוג=הגדרה}} ”מטוס“ – כלי טיס הנישא באויר בעזרת כנפיים קבועות לרבות דאון;
{{ח:ת|סוג=הגדרה}} ”מכשול“ – עצם כלשהו החודר מישור כמפורט בתקנות אלה;
{{ח:ת|סוג=הגדרה}} ”מנחת“ – שטח יבשתי או ימי שאיננו שדה תעופה והמשמש או המיועד לשמש לנחיתה ולהמראה של כלי טיס;
{{ח:ת|סוג=הגדרה}} ”מנחת זעיר“ – מנחת המיועד לשמש לנחיתה ולהמראה של אוירון זעיר;
{{ח:ת|סוג=הגדרה}} ”מנחת חד־כיווני“ – מנחת חקלאי שבו הנחיתה וההמראה מתבצעות בכיוונים נוגדים בלבד;
{{ח:ת|סוג=הגדרה}} ”מנחת חקלאי“ – מנחת לכלי טיס שאושרו כדין לביצוע טיסות חקלאיות;
{{ח:ת|סוג=הגדרה}} ”מנחת חקלאי עונתי“ – מנחת חקלאי המופעל במשך עונה חקלאית אחת או חלק ממנה;
{{ח:ת|סוג=הגדרה}} ”מנחת רגיל“ – כל מנחת שאיננו מנחת חקלאי;
{{ח:ת|סוג=הגדרה}} ”מנחת מיוחד“ – {{ח:הערה|(נמחקה);}}
{{ח:ת|סוג=הגדרה}} ”מסלול המנחת“ – החלק ברצועת המנחת המשמש לנחיתה, להמראה ולהסעה של כלי טיס;
{{ח:ת|סוג=הגדרה}} ”מפעיל מנחת“ – בעל רשיון מנחת לרבות אדם שאישר המנהל לפי {{ח:פנימי|סעיף 3|תקנה 3(3)}};
{{ח:ת|סוג=הגדרה}} ”מפקח“ – מי שמונה להיות מפקח לפי {{ח:חיצוני|חוק הטיס#סעיף 94|סעיף 10ג(א) לחוק הטיס, 1927}};
{{ח:ת|סוג=הגדרה}} ”משטח חניה“ – חלקת קרקע הנמצאת מחוץ למסלול המנחת והמשמשת לחניית כלי טיס;
{{ח:ת|סוג=הגדרה}} ”משטח נחיתה“ – שטח בעל מידות מוגדרות המשמש לנחיתה, להמראה ולחניה של הליקופטרים;
{{ח:ת|סוג=הגדרה}} ”ספר מנחתים“ – נספח לספר עזר מבצעי של בעל רשיון הפעלה שניתן לפי {{ח:חיצוני|חוק רישוי שירותי התעופה|חוק רישוי שירותי התעופה, תשכ״ג–1963}}, בו מפורטים כל המנחתים החקלאיים המופעלים בידי בעל רשיון מנחת שניתן לפי תקנות אלה;
{{ח:ת|סוג=הגדרה}} ”רצועת המנחת“ – חלקת קרקע מלבנית המכילה את מסלול המנחת באמצעה, את שולי המנחת ואת שולי הבטחון לאורך שני צדיו הארוכים של מסלול המנחת;
{{ח:ת|סוג=הגדרה}} ”רשיון מנחת“ – רשיון להפעלת מנחת שניתן לפי {{ח:פנימי|סעיף 2|תקנה 2}};
{{ח:ת|סוג=הגדרה}} ”שולי הבטחון“ – שאריות השטח שבין שולי המנחת לבין צלעות רצועת המנחת;
{{ח:ת|סוג=הגדרה}} ”שולי המנחת“ – פסים צרים משני צדי מסלול המנחת המתאימים לשמש גם להסעת כלי טיס.

{{ח:קטע2|פרק ב|פרק ב׳: רשיון מנחת}}

{{ח:סעיף|2|מתן רשיון למנחת|תיקון: תשנ״ב}}
{{ח:ת}} המנהל רשאי, לפי שיקול דעתו, לתת רשיון למנחת, לסרב לתיתו, לקבוע בו תנאים, להתלותו או לבטלו.

{{ח:סעיף|2א|איסור הפעלת מנחת ללא רשיון|תיקון: תשמ״ו, תשנ״ב}}
{{ח:ת}} לא יפעיל אדם מנחת אלא אם ניתן לגביו רשיון מנחת מאת המנהל, לפי התנאים הנקובים בו ובהתאם להוראות תקנות אלה.

{{ח:סעיף|2ב|איסור שימוש ברשיון שבוטל|תיקון: תשנ״ב}}
{{ח:ת}} לא ישתמש אדם ברשיון שהותלה או בוטל בידי המנהל.

{{ח:סעיף|2ג|תקפו של רשיון|תיקון: תשנ״ב}}
{{ח:ת}} תקפו של רשיון למנחת הוא לתקופה שקבע המנהל ובלבד שבעל הרשיון עמד בשאר תנאי הרשיון.

{{ח:סעיף|3|תנאים למתן רשיון ולחידושו|תיקון: תשנ״ב, תשפ״ה}}
{{ח:ת}} לא יינתן רשיון מנחת ולא יחודש אלא אם –
{{ח:תת|(1)}} המבקש הוכיח, להנחת דעתו של המנהל, כי המנחת עונה על דרישות {{ח:פנימי|פרק ג|פרק ג׳}};
{{ח:תת|(2)}} קיימת דרך גישה המאפשרת תנועת כלי רכב המקשרת את המנחת לעורק תנועה;
{{ח:תת|(3)}} עומד לרשות המבקש אדם שהמנהל אישר לגביו בכתב כי מילא אחר כל אלה:
{{ח:תתת|(א)}} עבר קורס אימונים שהמנהל אישר להפעלת מנחת, לרבות קורס בנושא ציוד כיבוי אש והצלה, עזרה ראשונה, קשר וסימוני מנחת; או שהינו בעל הכשרה תעופתית מתאימה אחרת;
{{ח:תתת|(ב)}} הוא קיבל הכשרה עיונית ומעשית שאישר המנהל למבקש בנושאים שיפורטו להלן, ועבר בהצלחה מבחן ידע בהם שערך לו המנהל:
{{ח:תתת|(1)}} הפעלת ציוד כיבוי האש, החירום וההצלה הנדרש לפי תקנות אלה והשימוש בו;
{{ח:תתת|(2)}} מתן עזרה ראשונה רפואית;
{{ח:תת|(4)}} המבקש המציא תעודת ביטוח בת־תוקף לתקופה של לפחות שנה אחת מיום הגשת הבקשה לרשיון מנחת, ובמנחת עונתי – לתקופה של לפחות עונה חקלאית אחת, המבטחת אותו, להנחת דעתו של המנהל, כנגד כל תביעה או נזק שייגרם לכל אדם עקב הפעלת המנחת או השימוש בו.

{{ח:סעיף|3א|ידע עדכני|תיקון: תשפ״ה}}
{{ח:ת}} לא יפעיל בעל רישיון מנחת את המנחת אלא אם כן בשלוש השנים שקדמו להפעלה התקיים באדם כאמור {{ח:פנימי|סעיף 3|בתקנה 3(3)}} אחד מאלה:
{{ח:תת|(1)}} המנהל אישר אותו לפי {{ח:פנימי|סעיף 3|תקנה 3(3)}};
{{ח:תת|(2)}} הוא עבר הדרכת רענון, שאישר המנהל לבעל הרישיון, בנושאים כאמור {{ח:פנימי|סעיף 3|בתקנה 3(3)(א)}}.

{{ח:סעיף|4|סמכות המנהל למתן פטור|תיקון: תשמ״ו, תשנ״ד}}
{{ח:ת}} על אף האמור {{ח:פנימי|סעיף 3|בתקנה 3}} רשאי המנהל, במקרים מיוחדים שיירשמו, לפטור מבקש רשיון מינחת מחובת מילוי התנאים למתן רשיון המנחת, כולם או מקצתם, ולקבוע תנאים ברשיון כפי שבנסיבות הענין יראה לנכון.

{{ח:סעיף|4א||תיקון: תשמ״ו, תשנ״ב, תשע״ד}}
{{ח:ת}} {{ח:הערה|(בוטלה).}}

{{ח:סעיף|4ב||תיקון: תשמ״ו, תשע״ד}}
{{ח:ת}} {{ח:הערה|(בוטלה).}}

{{ח:סעיף|5|בקשת רשיון|תיקון: תשמ״ו, תשנ״ב}}
{{ח:תת|(א)}} בקשה לרשיון מנחת או לחידושו תוגש למנהל.
{{ח:תת|(ב)}} לבקשה יש לצרף את תרשים המנחת, נתוני המנחת והצהרת המבקש כי קיבל את הסכמת בעל המקרקעין שבהם מצוי או מתוכנן המנחת ואת הסכמת המחזיק בהם להקמת המנחת ולהפעלתו.
{{ח:תת|(ג)}} נתוני המנחת יכללו כל אלה:
{{ח:תתת|(1)}} שם המנחת, שם בעל המקרקעין ושם המחזיק בהם;
{{ח:תתת|(2)}} טיפוס כלי הטיס שיפקדו את המנחת, ומגבלות השימוש בהם במנחת;
{{ח:תתת|(3)}} אתר גיאוגרפי מוכר בקרבת המנחת, ומרחקו וכיוונו מהמנחת;
{{ח:תתת|(4)}} גובה המנחת מעל פני הים, ברגלים;
{{ח:תתת|(5)}} אורך מסלול המנחת במטרים וסימונו;
{{ח:תתת|(6)}} רוחב מסלול המנחת במטרים;
{{ח:תתת|(7)}} תיאור פני המנחת (כגון אספלט, דשא, עפר וכורכר);
{{ח:תתת|(8)}} מידות שולי המנחת, שולי הבטחון או משטח הנחיתה, במטרים;
{{ח:תתת|(9)}} כיוון המנחת עד לדיוק של 5 מעלות;
{{ח:תתת|(10)}} מכשולים קבועים בסביבות המנחת עד לרדיוס של 1 ק״מ ממרכזו, לרבות עצים, קווי חשמל ומבנים תוך ציון גבהם;
{{ח:תתת|(11)}} דרכי גישה של כלי רכב למנחת;
{{ח:תתת|(12)}} רחבות מילוי ואספקת מים;
{{ח:תתת|(13)}} דרכי גישה אווירית למנחת וממנו ונהלי טיסה בסביבתו.
{{ח:תת|(ד)}} על אף האמור בתקנות משנה (ב) ו־(ג) רשאי המנהל לפטור מבקש רשיון מנחת חקלאי עונתי מחובת מילוי התנאים המפורטים בהן, כולם או מקצתם.

{{ח:סעיף|6|תרשים המנחת}}
{{ח:תת|(א)}} תרשים המנחת יוכן על גבי מפה בקנה־מידה 1:20,000 ואליו יצורף שרטוט המנחת בקנה־מידה 1:2,000.
{{ח:תת|(ב)}} בתרשים ובשרטוט של המנחת יסומנו כיוון הצפון האמיתי ונקודת הציון הגיאוגרפית של מרכז המנחת, ובמנחת רגיל יסומן גם חתך אורך סכמטי של מסלול המנחת עם ציון שיפועי הקרקע.

{{ח:סעיף|7|חובת הודעה על שינויים}}
{{ח:ת}} מגיש הבקשה יעדכן את תרשים המנחת ויודיע למנהל על כל שינוי מיד לאחר שחל.

{{ח:סעיף|8||תיקון: תשנ״ב}}
{{ח:ת}} {{ח:הערה|(בוטלה).}}

{{ח:סעיף|9|סמכויות מפקח}}
{{ח:תת|(א)}} בעל רשיון מנחת יציג את רשיונו למפקח לפי דרישתו.
{{ח:תת|(ב)}} מפקח רשאי, בכל עת סבירה, לבקר במנחת ולבדוק את כלי הטיס, את הציוד ואת המיתקנים שבו, את דרכי הביקורת עליהם, וכן לבדוק אם נתקיימו לגבי המנחת הוראות תקנות אלה.

{{ח:סעיף|10|איסור העברת רשיון}}
{{ח:ת}} רשיון מנחת אינו ניתן להעברה.

{{ח:קטע2|פרק ג|פרק ג׳: מבנה מנחת וסימונו}}
{{ח:קטע3|פרק ג סימן א|סימן א׳: מבנה מנחת}}

{{ח:סעיף|11|פני הקרקע במנחת}}
{{ח:ת}} פני הקרקע במנחת יהיו חלקים, ישרים, הדוקים וללא מכשול.

{{ח:סעיף|12|שיפוע פני הקרקע במנחת}}
{{ח:תת|(א)}} לגבי מטוס –
{{ח:תת|(1)}} שיפוע הקרקע לאורך קצותיו של מנחת לא יעלה על 3%; השיפוע יהיה הדרגתי ולא יעלה במנחת קעור על 0.8% לכל שלושים מטר; במנחת קמור יהיה השיפוע כאמור, אך קו הראיה בין כל שתי נקודות בגובה שני מטר מעל פני המנחת לאורך ציר המנחת ובמרחק שלא יקטן מחצי אורך המנחת, יהיה רצוף ולא מופרע;
{{ח:תת|(2)}} שיפוע הקרקע לרוחב מסלול המנחת ושוליו לא יעלה על 3%;
{{ח:תת|(3)}} שיפוע הקרקע לרוחב רצועת המנחת לא יעלה על 4%.
{{ח:תת|(ב)}} לגבי הליקופטר, שיפוע הקרקע לאורך ולרוחב של משטח הנחיתה לא יעלה על 5%.

{{ח:סעיף|13|אורך מסלול המנחת|תיקון: תשמ״ד, תשנ״ב}}
{{ח:תת|(א)}} אורך מסלול מנחת יעלה לפחות במחצית על האורך המעשי לגבי המטוס בעל הביצועים הנחותים ביותר שיופעל באותו מנחת, אולם לא יפחת בשום מקרה מ־400 מטר.
{{ח:תת|(ב)}} אורך מסלול מנחת חקלאי עונתי יהיה לפחות כפליים האורך המעשי לגבי המטוס בעל הביצועים הנחותים ביותר שיופעל באותו מנחת.
{{ח:תת|(ג)}} אורך מסלול מנחת זעיר לא יפחת מ־200 מטרים.

{{ח:סעיף|14|אורך שולי המנחת ושולי הבטחון}}
{{ח:ת}} אורך שולי המנחת ושולי הבטחון יהיה באורך מסלול המנחת.

{{ח:סעיף|15|רוחב מסלול מנחת רגיל|תיקון: תשמ״ד, תשנ״ב}}
{{ח:תת|(א)}} רוחב מסלול מנחת רגיל יהיה פי חמישה מהרוחב שבין גלגליו הראשיים של המטוס הגדול ביותר מבין המטוסים שינחתו או שימריאו באותו מנחת.
{{ח:תת|(ב)}} רוחב מסלול מנחת זעיר לא יפחת משבעה מטרים.

{{ח:סעיף|16|רוחב מסלול מנחת חקלאי}}
{{ח:ת}} רוחב מסלול מנחת חקלאי לא יפחת מעשרה מטרים.

{{ח:סעיף|17|רוחב שולי המנחת ושולי הבטחון}}
{{ח:תת|(א)}} רוחב שולי המנחת לא יפחת משני מטרים מכל צד של מסלול המנחת.
{{ח:תת|(ב)}} רוחב שולי הבטחון לא יפחת מעשרה מטרים מכל צד של שולי המנחת.

{{ח:סעיף|18|מידות משטח נחיתה}}
{{ח:ת}} אורך כל צלע של ריבוע במשטח נחיתה יהיה לפחות כפליים אורך ההליקופטר.

{{ח:סעיף|19|מישורים ללא מכשולים}}
{{ח:ת}} מישורי גישה, נסיקה, מעבר והליכה סביב למנחת יהיו נקיים ממכשולים.

{{ח:סעיף|20|מישורי גישה, נסיקה ומעבר במנחת}}
{{ח:תת|(א)}} מישורי גישה ונסיקה במנחת ישתרעו מקצות רצועת המנחת למרחק של לפחות אלף מטר בכיוון ההמראה והנחיתה; רוחב המישורים בקצות רצועת המנחת יהיה כרוחב הרצועה ושיפועיהם יהיו בשיעור של 5% ביחס של 1 ל־20, והם יתרוממו לגובה של לפחות 50 מטר מעל לגובה המנחת.
{{ח:תת|(ב)}} מישורי מעבר במנחת רגיל יהיו בשיפוע של 25%, ביחס של 1 ל־4, וישתרעו משולי רצועת המנחת, בגובה פני המנחת ומשולי הגישה והנסיקה עד לגובה של 50 מטר.

{{ח:סעיף|21|מגבלות מכשולים במנחת חד־כיווני}}
{{ח:תת|(א)}} במנחת חד־כיווני יהיו מישורי הגישה והנסיקה במישור אחד מכיוון ההמראה והנחיתה.
{{ח:תת|(ב)}} במנחת חד־כיווני יהיה מישור חסימה בקצהו הבלתי שמיש להמראה ולנחיתה של המנחת; מישור החסימה ישתרע אנכית בין מישורי המעבר, מקצה רצועת המנחת החסום ועד לפגישתו עם מישור ההליכה סביב; גובהו לא יעלה על החלק השלושים של אורך רצועת המנחת.
{{ח:תת|(ג)}} במנחת חד־כיווני יהיה מישור ההליכה סביב בשיפוע של 5%, ביחס של 1 ל־20, ובאורך של לפחות אלף מטר, שתחילתו איננה מעבר לשליש הראשון של מסלול המנחת מכיוון הנחיתה.

{{ח:סעיף|22|שיפועי מישורי הגישה והמעבר במשטח נחיתה}}
{{ח:ת}} במשטח נחיתה יהיו מישורי הגישה בשיפוע של 12.5%, ביחס של 1 ל־8, וישתרעו מקצה אורך משטח הנחיתה בגובה פניו עד למרחק של 400 מטר ועד לגובה של 50 מטר. רוחב מישור הגישה בקצהו הרחוק ממשטח הנחיתה יהיה 200 מטר ועוד פעם וחצי אורך ההליקופטר. מישורי המעבר יהיו בשיפוע של 50%, ביחס של 1 ל־2, וישתרעו מכל שאר צדי משטח הנחיתה לגובה של 50 מטר.

{{ח:קטע3|פרק ג סימן ב|סימן ב׳: סימון מנחת}}

{{ח:סעיף|23|סימון מנחת}}
{{ח:תת|(א)}} פינותיו של מסלול מנחת רגיל וצדיו יסומנו בפסים לבנים ברוחב מזערי של 30 ס״מ (להלן {{ח:פנימי|פרק ג סימן ב|בסימן זה}} – רוחב מזערי) ובאורך מזערי של 1.2 מטר (להלן {{ח:פנימי|פרק ג סימן ב|בסימן זה}} – אורך מזערי); המרחק בין פס לפס יהיה בין 30 ל־40 מטר.
{{ח:תת|(ב)}} ארכו של מסלול מנחת רגיל יחולק לשלושה חלקים וכל חלק יסומן בפס לבן ברוחב מזערי לרוחב מסלול המנחת, כשהסימון כאמור נמשך בתוך שולי המנחת באורך של שני מטרים לפחות לכל צד.
{{ח:תת|(ג)}} מנחת חקלאי יסומן להנחת דעתו של השר.

{{ח:סעיף|24|סימון משטח נחיתה}}
{{ח:תת|(א)}} פינותיו של משטח נחיתה יסומנו בפסים לבנים באורך וברוחב מזעריים בצורת האות ”ר“.
{{ח:תת|(ב)}} צלעותיו של משטח נחיתה שארכו או רחבו מעל עשרים מטר יסומנו באמצעיהן בפסים לבנים באורך וברוחב מזעריים.

{{ח:סעיף|25|מנחת או משטח נחיתה בלתי שמישים}}
{{ח:תת|(א)}} מנחת רגיל בלתי שמיש למטוסים יסומן בשני קווים מצטלבים, באורך וברוחב מזעריים, בכל אחד מקצות מסלול המנחת וכן בשליש מסלול המנחת ובשני שלישיו כשמרכזם בחצי רוחב המסלול, או ליד הקצה שאינו חסום בלבד במנחת חד־כיווני.
{{ח:תת|(ב)}} משטח נחיתה בלתי שמיש יסומן באמצעו בשני קווים לבנים מצטלבים באורך וברוחב מזעריים.

{{ח:סעיף|26|חומר סימון מנחת}}
{{ח:ת}} מנחת רגיל יסומן בחומר נראה לעין ושאינו ניתן למחיקה.

{{ח:קטע2|פרק ד|פרק ד׳: הפעלת מנחת}}

{{ח:סעיף|27|תנאים להפעלת מנחת|תיקון: תשפ״ה}}
{{ח:תת|(א)}} לא יופעל מנחת אלא אם נתקיימו כל אלה:
{{ח:תתת|(1)}} בעת הפעלת המנחת מצויים בו ציוד כיבוי אש, הצלה, עזרה ראשונה, מספר מפעילי מנחת וכן כלי רכב המיועד לנשיאתם שיכול, על הציוד ומפעילי המנחת שבו, בתנאי ראות ומשטח מיטביים, להגיע לכל נקודה לאורכו של כל מסלול במנחת בתוך שלוש דקות מהיוודע על אירוע במנחת המחייב שימוש בציוד כיבוי אש, הצלה או עזרה ראשונה – הכול לפי גודל כלי הטיס שמופעל במנחת, כמפורט {{ח:פנימי|תוספת|בתוספת}};
{{ח:תתת|(2)}} בעת ההמראה והנחיתה במנחת מצוי בו אדם שקיבל את אישור המנהל כאמור {{ח:פנימי|סעיף 3|בתקנה 3(3)}};
{{ח:תתת|(3)}} במנחת קיים בעת ההמראה והנחיתה קשר קווי או אלחוטי תקין בינו לבין מיתקן פיקוח של תנועה אווירית; ובמנחת חקלאי – קיים קשר כאמור בינו לבין מיתקן קשר המצוי מחוץ למנחת;
{{ח:תתת|(4)}} קיים לגבי המנחת ביטוח בר תוקף כאמור {{ח:פנימי|סעיף 3|בתקנה 3(4)}}.
{{ח:תת|(ב)}} הוראות פסקאות (1) ו־(2) לתקנת משנה (א) לא יחולו על נחיתה חד־פעמית במנחת חקלאי לצורך בדיקתו.
{{ח:תת|(ג)}} נבצר מבעל רשיון מנחת חקלאי לקיים קשר קווי או אלחוטי תקין כאמור בתקנת משנה (א)(3), יקיים קשר קרקע אלחוטי או קשר קווי באמצעות מיתקן הקרוב ביותר למקום המנחת החקלאי ומקומו יצויין בספר המנחתים.

{{ח:סעיף|28|אחריות מפעיל המנחת}}
{{ח:תת|(א)}} מפעיל המנחת יהיה אחראי לכל אלה:
{{ח:תתת|(1)}} הבטחת כשירותו של המנחת ומתן כל מידע הקשור בהפעלתו;
{{ח:תתת|(2)}} קיום הוראות בטיחות כלי הטיס על הקרקע;
{{ח:תתת|(3)}} במנחת רגיל – רישום המראות ונחיתות כלי טיס;
{{ח:תתת|(4)}} במנחת חקלאי – השמדת כל שאריות החמרים הרעילים והשארת שטח המנחת נקי מחמרים אלה עם הפסקת פעילות המנחת.
{{ח:תת|(ב)}} מפעיל מנחת ימסור לכל אדם המעוניין להשתמש במנחת מידע בדבר שמישות המנחת ובטיחותו.
{{ח:תת|(ג)}} מפעיל המנחת ידווח למנהל, לפי דרישתו, על כל אלה:
{{ח:תתת|(1)}} כשירות המנחת;
{{ח:תתת|(2)}} בטיחות כלי הטיס הפועלים בו;
{{ח:תתת|(3)}} במנחת רגיל – רישום המראות ונחיתות.

{{ח:סעיף|29|אחריות מפעיל כלי טיס}}
{{ח:תת|(א)}} לא יטיס אדם כלי טיס למנחת אם בהתאם למידע שקיבל ממפעיל המנחת, המנחת אינו מתאים לנחיתה בטוחה.
{{ח:תת|(ב)}} לא ינחת אדם בכלי טיס במנחת ולא ימריא ממנו אלא אם מפעיל המנחת אישר לו כי המנחת כשיר, להמראה או לנחיתה, הכל לפי הענין.
{{ח:תת|(ג)}} מפעיל כלי טיס המצוי על פני הקרקע חייב למלא אחר הוראות מפעיל המנחת בכל הנוגע לשמירת הבטיחות והסדר במנחת.

{{ח:סעיף|30|אחריות הטייס}}
{{ח:ת}} הוראות מפעיל מנחת לטייס המטיס כלי טיס, כל עוד לא מצוי כלי הטיס על הקרקע, מהוות מידע בלבד ואינן גורעות מאחריותו הבלעדית של אותו טייס להפעלתו של כלי הטיס.

{{ח:סעיף|31|גביית תשלומים במנחת ורישומם}}
{{ח:תת|(א)}} בעל רשיון יגיש למנהל את שיעורי התשלומים שבדעתו לגבות מהמשתמשים באותו מנחת.
{{ח:תת|(ב)}} לא יגבה מפעיל מנחת בעד השימוש במנחת אלא תשלומים שאישר השר לגבי אותו מנחת.
{{ח:תת|(ג)}} מפעיל מנחת ינהל רישום מדוייק ומעודכן של התשלומים שנגבו מהמשתמשים במנחת תוך ציון השירותים שבעדם נגבו.

{{ח:סעיף|32|בדיקת כשירות המנחת}}
{{ח:ת}} לא יאשר מפעיל מנחת את כשירות המנחת לנחיתה או להמראה של כלי טיס אלא לאחר שעשה כל אלה:
{{ח:תת|(1)}} בדק את טיב מסלול המנחת;
{{ח:תת|(2)}} הרחיק אבנים או כל חפץ זר אחר העלול להפריע לפעולתו התקינה של כלי טיס במנחת;
{{ח:תת|(3)}} הרחיק מכשולים העלולים לסכן בטיחות כלי הטיס;
{{ח:תת|(4)}} פינה בני אדם ובעלי חיים והרחיקם מתחום המנחת;
{{ח:תת|(5)}} וידא כי שק הרוח שמיש, תקין ומסתובב חפשית;
{{ח:תת|(6)}} וידא כי ציוד כיבוי האש, הצלה והעזרה הראשונה, הציוד המבצעי והרכב לנשיאתם תקינים ומוכנים להפעלה מיידית;
{{ח:תת|(7)}} ביצע כל פעולה אחרת הדרושה להפעלה בטוחה של המנחת.

{{ח:סעיף|33|הפעלת מנחת בלילה}}
{{ח:תת|(א)}} לא יופעל מנחת רגיל בשעות הלילה אלא בהיתר מראש ובכתב מאת המנהל ובהתאם לתנאי ההיתר.
{{ח:תת|(ב)}} לא יופעל מנחת חקלאי בשעות הלילה אלא בהיתר מראש ובכתב מאת הטייס הראשי של מפעיל המנחת, ובהתאם לתנאי ההיתר.

{{ח:סעיף|34|הימצאות מפעיל המנחת במנחת רגיל}}
{{ח:ת}} לא יופעל מנחת רגיל אלא אם מפעילו נמצא במנחת לפחות חצי שעה לפני המועד שנקבע לנחיתה וחצי שעה לאחר המראת כלי הטיס.

{{ח:סעיף|35|כוננות ליד ציוד כיבוי אש}}
{{ח:תת|(א)}} בשעת נחיתה במנחת או המראה ממנו, יימצא מפעיל המנחת בכוננות ליד ציוד כיבוי האש וההצלה בקירבת מסלול המנחת, בצורה אשר לא תסכן את בטיחות הטיסה.
{{ח:תת|(ב)}} הוראות תקנת משנה (א) לא יחולו על נחיתה חד־פעמית במנחת חקלאי לצורך בדיקתו.

{{ח:סעיף|36|כלי טיס לאחר נחיתה}}
{{ח:ת}} עם השלמת נחיתתו של כלי טיס במנחת יוודא מפעיל המנחת ביצוע המשימות הבאות:
{{ח:תת|(1)}} פינוי כלי הטיס שנחת למטרת חנייה מיד לאחר נחיתתו;
{{ח:תת|(2)}} עגינת כלי הטייס שנחת כאמור בפיסקה (1);
{{ח:תת|(3)}} מסירת נהלי שמירת כלי הטיס למפעיל כלי הטיס מיד לאחר הנחיתה.

{{ח:סעיף|37|רישום תנועות מטוסים במנחת רגיל}}
{{ח:ת}} מפעיל מנחת רגיל ינהל רישום תנועות כלי טיס במנחת וידווח על כך למנהל אחת לחודש וכן ידווח לפי דרישת המנהל, כדלהלן:
{{ח:תת|(1)}} תאריך ושעה של נחיתת כלי הטיס או המראתו;
{{ח:תת|(2)}} טיפוס כלי הטיס, מספר רישומו והבעלות בו;
{{ח:תת|(3)}} זמן החנייה של כלי הטיס במנחת;
{{ח:תת|(4)}} שם האדם שהטיס את כלי הטיס ומספר הנוסעים;
{{ח:תת|(5)}} כל מידע אחר שידרוש המנהל.

{{ח:סעיף|38|הגשת דו״ח שמישות}}
{{ח:תת|(א)}} בעל רשיון מנחת רגיל יגיש מדי חודש למנהל דו״ח שמישות המנחת לפי הטופס שקבע.
{{ח:תת|(ב)}} מפעיל המנחת ידווח למנהל על כל נחיתת אונס, תקרית או תאונה שאירעו בתחומי המנחת, מיד לאחר אירועם.

{{ח:קטע2|פרק ה|פרק ה׳: הוראות שונות}}

{{ח:סעיף|39||תיקון: תשנ״ד}}
{{ח:ת}} {{ח:הערה|(בוטלה).}}

{{ח:סעיף|39א|תקנות שהותקנו לפי {{ח:חיצוני|חוק הטיס#סעיף 166|סעיף 166 לחוק}}|תיקון: תשפ״ה}}
{{ח:תת|(א)}} {{ח:פנימי|סעיף 3א|תקנה 3א}} הותקנה לפי {{ח:חיצוני|חוק הטיס#סעיף 166|סעיף 166 לחוק}}.
{{ח:תת|(ב)}} יראו את {{ח:פנימי|סעיף 3|תקנות 3(א)(3)}}, {{ח:פנימי|סעיף 27|27(א)(1)}} ואת {{ח:פנימי|תוספת|התוספת}} כאילו הותקנו לפי {{ח:חיצוני|חוק הטיס#סעיף 166|סעיף 166 לחוק}}.

{{ח:סעיף|39ב|בחינה ראשונה לפי {{ח:חיצוני|חוק עקרונות האסדרה|חוק עקרונות האסדרה}}|תיקון: תשפ״ה}}
{{ח:ת}} המנהל יפרסם באתר האינטרנט של הרשות את המועד לבחינה ראשונה של תיקונים לתקנות אלה שחל עליהם {{ח:חיצוני|חוק עקרונות האסדרה#סעיף 24|סעיף 24 לחוק עקרונות האסדרה, התשפ״ב–2021}}.

{{ח:סעיף|40|עונשין|תיקון: תש״ם}}
{{ח:ת}} העובר על הוראה מהוראות תקנות אלה, דינו – מאסר ששה חדשים או קנס 1,000 שקלים או שניהם כאחד.

{{ח:סעיף|41|תחילה}}
{{ח:ת}} תחילתן של תקנות אלה היא כתום שלושה חדשים מיום פרסומן.

{{ח:סעיף|42|השם}}
{{ח:ת}} לתקנות אלה ייקרא ”תקנות הטיס (מנחתים), תשל״ה–1975“.

{{ח:קטע2|תוספת|תוספת|תיקון: תשפ״ה}}
{{ח:קטע4||{{ח:הערה|({{ח:פנימי|סעיף 27|תקנה 27(א)}})}}}}

{{ח:סעיף*}}
{{ח:ת}}

טור א׳ {{ש}} גודל כלי הטיס שמופעל במנחת	טור ב׳ {{ש}} מספר מפעילי מנחת	טור ג׳ {{ש}} ציוד כיבוי אש

ציוד כיבוי אש לגבי מטוס או הליקופטר – עד 9 מטרים אורך או 2 מטרים רוחב גוף כלי הטיס, לפי הגדול מביניהם (להלן – כלי טיס מקטגוריה 1)	1	45 קילוגרמים חומר כיבוי שהוא קצף במטף או 45 קילוגרמים חומר כיבוי שהוא אבקה יבשה במטף או 45 קילוגרמים חומר כיבוי שהוא שילוב של קצף או אבקה יבשה במטף או מערכת אוויר דחוס המשלבת מים וקצף, שאישר המנהל לבעל הרישיון לגבי מטוס או הליקופטר

לגבי מטוס או הליקופטר – עד 12 מטרים אורך או 2 מטרים רוחב גוף כלי הטיס, לפי הגדול מביניהם (להלן – כלי טיס מקטגוריה 2)	1	90 קילוגרמים חומר כיבוי שהוא קצף במטף או 90 קילוגרמים חומר כיבוי שהוא אבקה יבשה במטף או 90 קילוגרמים חומר כיבוי שהוא שילוב של קצף או אבקה יבשה במטף או מערכת אוויר דחוס המשלבת מים וקצף, שאישר המנהל לבעל הרישיון

לגבי מטוס או הליקופטר – עד 18 מטרים אורך או 3 מטרים רוחב גוף כלי הטיס (להלן – כלי טיס מקטגוריה 3)	1	135 קילוגרמים חומר כיבוי שהוא קצף במטף או 135 קילוגרמים חומר כיבוי שהוא אבקה במטף או 135 קילוגרמים חומר כיבוי שהוא שילוב של קצף או אבקה יבשה במטף או מערכת אוויר דחוס המשלבת מים וקצף, שאישר המנהל לבעל הרישיון

לגבי מטוס או הליקופטר – עד 24 מטרים אורך או 4 מטרים רוחב גוף (להלן – כלי טיס מקטגוריה 4)	2	135 קילוגרמים חומר כיבוי שהוא קצף במטף או 135 קילוגרמים חומר כיבוי שהוא אבקה במטף או 135 קילוגרמים חומר כיבוי שהוא שילוב של קצף או אבקה יבשה במטף או מערכת אוויר דחוס המשלבת מים וקצף, שאישר המנהל לבעל הרישיון

לגבי מטוס – עד 28 מטרים אורך או 4 מטרים רוחב גוף (להלן – כלי טיס מקטגוריה 5)	3	180 קילוגרמים חומר כיבוי שהוא קצף במטף או 180 קילוגרמים חומר כיבוי שהוא אבקה במטף {{ח:הערה|או קילוגרמים חומר כיבוי שהוא קצף במטף או 180 קילוגרמים חומר כיבוי שהוא אבקה במטף}} או 180 קילוגרמים חומר כיבוי שהוא שילוב של קצף או אבקה יבשה במטף או מערכת אוויר דחוס המשלבת מים וקצף, שאישר המנהל לבעל הרישיון

{{ח:סעיף*|1||עוגן=תוספת פרט 1}}
{{ח:ת}} ציוד הצלה –
{{ח:תת|(א)}} גרזן פריצה במשקל של 1.2 קילוגרמים לפחות;
{{ח:תת|(ב)}} פטיש תפסן במשקל של 1.8 קילוגרמים לפחות;
{{ח:תת|(ג)}} לום פריצה באורך של 95 סנטימטרים לפחות;
{{ח:תת|(ד)}} מספרי ברזל ידניים 18 אינץ׳ לפחות;
{{ח:תת|(ה)}} מברג בעל ראש שטוח;
{{ח:תת|(ו)}} מברג בעל ראש ”פיליפס“;
{{ח:תת|(ז)}} מסור קשת לברזל 12 בגודל אינץ׳ לפחות;
{{ח:תת|(ח)}} כלי חיתוך לרצועות ורתמות;
{{ח:תת|(ט)}} משקפי מגן;
{{ח:תת|(י)}} כפפות נגד חום כמספר מפעילי המנחת;
{{ח:תת|(יא)}} ארבע שמיכות מילוט כיבוי אש;
{{ח:תת|(יב)}} בעת הפעלת כלי טיס מקטגוריה 3, 4 או 5 – גם:
{{ח:תתת|(1)}} כלי חיתוך לרצועות ורתמות;
{{ח:תתת|(2)}} משקפי מגן נוספים על האמור בפרט משנה (ט);
{{ח:תתת|(3)}} ארבע שמיכות מילוט כיבוי אש נוספות על האמור בפרט משנה (יא).

{{ח:סעיף*|2||עוגן=תוספת פרט 2}}
{{ח:ת}} ציוד עזרה ראשונה –
{{ח:תת|(א)}} חמישה ליטרים של מי שתייה;
{{ח:תת|(ב)}} משככי כאבים בצורת כמוסות ובתוקף מתאים;
{{ח:תת|(ג)}} משחה לחיטוי פצעים – 50 גרם;
{{ח:תת|(ד)}} 20 פדים סטריליים;
{{ח:תת|(ה)}} 20 אגדים;
{{ח:תת|(ו)}} 20 אגדים אלסטיים;
{{ח:תת|(ז)}} 10 משולשי בד לחבישה ולקיבוע;
{{ח:תת|(ח)}} 10 תחבושות אישיות;
{{ח:תת|(ט)}} 2 סדי קיבוע;
{{ח:תת|(י)}} 2 סדי קיבוע לצוואר;
{{ח:תת|(יא)}} 2 חוסמי עורקים;
{{ח:תת|(יב)}} מספריים;
{{ח:תת|(יג)}} פינצטה;
{{ח:תת|(יד)}} אלונקה;
{{ח:תת|(טו)}} בעת הפעלת כלי טיס מקטגוריה 3, 4 או 5 – גם:
{{ח:תתת|(1)}} 20 פדים סטריליים נוספים;
{{ח:תתת|(2)}} 20 אגדים אלסטיים נוספים;
{{ח:תתת|(3)}} 10 תחבושות אישיות נוספות;
{{ח:תתת|(4)}} 2 סדי קיבוע נוספים;
{{ח:תתת|(5)}} 2 סדי קיבוע לצוואר נוספים;
{{ח:תתת|(6)}} אלונקה נוספת.

{{ח:חתימות|כ״ג בניסן תשל״ה (4 באפריל 1975)}}
* '''גד יעקבי'''
שר התחבורה
{{ח:סוגר}}
{{ח:סוף}}
[[קטגוריה:בוט חוקים]]